CELEX: 62008TN0113
Language: da
Date: 2008-02-29 00:00:00
Title: Sag T-113/08: Sag anlagt den 29. februar 2008 — Spanien mod Kommissionen

26.4.2008   
            
            
               DA
            
            
               Den Europæiske Unions Tidende
            
            
               C 107/40
            
         Sag anlagt den 29. februar 2008 — Spanien mod Kommissionen
   (Sag T-113/08)
   (2008/C 107/68)
   Processprog: spansk
   Parter
   
      Sagsøger: Kongeriget Spanien (ved M. Muñoz Pérez)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Annullation af Kommissionens beslutning 2008/68/EF af 20. december 2007 om udelukkelse fra EF-finansiering af visse udgifter, som medlemsstaterne har afholdt for Den Europæiske Udviklings- og Garantifond for Landbruget (EUGFL), Garantisektionen, for så vidt som den er genstand for nærværende søgsmål.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Ved den anfægtede beslutning udelukkes visse korrektioner fra EF-finansiering, der bl.a. omfatter dem, som i den foreliggende sag angår produktionsstøtte til olivenolie i produktionsårene 1998/1999, 1999/2000 og 2000/2001 for i alt 183 965 185,54 EUR, og de direkte betalinger vedrørende støtte til arealer med markafgrøder, som der blev ansøgt om i 2003 og 2004, på i alt 16 591 528,35 EUR.
   Nærværende søgsmål omhandler nærmere bestemt den finansielle korrektion, som blev foretaget i forbindelse med produktionsstøtten til olivenolie, eksklusive den del af korrektionen, som svarer til produktionsåret 1999/2000 i Andalusien, og den, der blev foretaget i forbindelse med den støtte til arealer med markafgrøder, som der blev ansøgt om i 2003 og 2004.
   Sagsøgeren har til støtte for søgsmålet gjort følgende gældende:
   
               —
            
            
               For så vidt angår produktionsstøtte til olivenolie:
               
                           —
                        
                        
                           Tilsidesættelse af artikel 8 i forordning nr. 1663/95 (1), idet den finansielle korrektion ikke er støttet på Kommissionens iagttagelser vedrørende de konstateringer, som er blevet foretaget straks efter undersøgelsen, men på en generalisering af de iagttagelser, der er foretaget i forbindelse med andre undersøgelser.
                        
                     
                           —
                        
                        
                           Tilsidesættelse af artikel 2 og 3 i forordning nr. 729/70 (2) og artikel 2 i forordning nr. 1258/1999 (3), idet den anfægtede beslutning anvender disse bestemmelser på en situation, som ikke foreligger, henset til utilstrækkeligheden af de teoretiske uregelmæssigheder, som Kommissionen har anført for at berettige den omhandlede korrektion.
                        
                     
                           —
                        
                        
                           Manglende overholdelse af fristen på 24 måneder forud for den skriftlige meddelelse af resultaterne af efterprøvningen, der er fastsat i artikel 7, stk. 4, i forordning nr. 1258/1999.
                        
                     
         
               —
            
            
               For så vidt angår støtten til arealer med markafgrøder:
               
                           —
                        
                        
                           Tilsidesættelse af proceduren i artikel 8, stk. 1, i forordning nr. 1663/95, da der ikke er sket en angivelse af de grunde, som berettiger den finansielle korrektion, i det dokument, hvori medlemsstaten gøres bekendt med resultaterne af konstateringerne og subsidiært, tilsidesættelse af fristen på 24 måneder, der er fastsat i artikel 7, stk. 4, i forordning nr. 1258/1999.
                        
                     
                           —
                        
                        
                           Tilsidesættelse af artikel 2 i forordning nr. 1258/1999, idet den anfægtede beslutning anvender disse bestemmelser på en situation, som ikke foreligger, henset til utilstrækkeligheden af de uregelmæssigheder, som Kommissionen har konstateret.
                        
                     
                           —
                        
                        
                           Tilsidesættelse af artikel 2 i forordning nr. 1258/1999, og af retningslinjerne for beregning af de finansielle følger ved udarbejdelsen af beslutningen om regnskabsafslutning for EUGFL, Garantisektionen.
                        
                     
         
      (1)  Kommissionen forordning (EF) nr. 1663/95 af 7.7.1995 om gennemførelsesbestemmelser til Rådets forordning (EØF) nr. 729/70, for så vidt angår proceduren for regnskabsafslutning for EUGFL, Garantisektionen (EFT L 158 af 8.7.1995, s. 6).
   
      (2)  Rådets forordning (EØF) nr. 729/70 af 21.4.1970 om finansiering af den fælles landbrugspolitik (EFT L 94 af 28.4.1970, s. 13).
   
      (3)  Rådets forordning (EF) nr. 1258/1999 af 17.5.1999 om finansiering af den fælles landbrugspolitik (EFT L 160 af 26.6.1999, s. 103).